Innhold

1	Hensikt	1

2	Målgruppe og avgrensninger	1

3	Ansvar	1

4	Gjennomføring	2

5	Referanser	3

6	Endringer siden forrige versjon	3

Hensikt

Sikre at øyeblikkelig-hjelp pasienter som har behov for behandling og pleie på en definert avdeling ikke blir utlokalisert på vei fra Akuttmottak.

Tydeliggjøre hvordan pasienter bør plasseres etter initiell utredning i Akuttmottak.

Målgruppe og avgrensninger

Leger og sykepleiere på somatiske avdelinger ved Haukeland Universitetssjukehus.

Avgrensninger:

Rutine for plassering av pasient er ment å være veiledende og er ikke ment å erstatte den individuelle vurderingen av mottagende lege.

Det vil alltid være den individuelle, medisinskfaglige vurderingen av lege som har tatt imot pasient, i samarbeid med MLA og fagspesifikk vaktlege, som er førende for plassering av pasient.

Ansvar

Fagspesifikke vaktleger har oversikt over sengekapasitet på egen avdeling inkludert planlagte utskrivelser og flyttelister.

Plasseringskoordinator Akuttmottak (AKMO) har oversikt over sengekapasiteten på indremedisinske avdelinger og informerer om dette på fellesmøter:

PULS-møte kl 09

Kapasitetsmøte kl 13 og 13.10

Kapasitetsmøte kl 13 og 13.10 Totaloversikt sengebelegg, styring av sengeressurser

Viktig at deltakerne kommuniserer total sengesituasjon tilbake til egne enheter.

Vaktmøte kl 16:

Status totalsituasjon sengebelegg og justeringer ift innstrøm utover kveld/natt.

Medisinsk Leder i Akuttmottak (MLA):

Oversikt over sengekapasiteten i Mottaksklinikken.

Ved evt. uenighet om pasienttilhørighet har MLA beslutningsmyndighet, med unntak av plassering av intensivpasienter hvor bakvakt KSK har beslutningsmyndighet etter gjeldende rutiner.

Gjennomføring

Overordnet beskrivelse av plassering av pasienter fra Akuttmottak:

Beskrivelse av primær UMO Pasient (A kategori):

Pasienter med symptom/sykdomsbilde der fagspesifikk tilhørighet er usikker eller der tverrfaglig og/eller geriatrisk utredning/behandling er indisert. Se Vedlegg 1. Eksempler på pasientgrupper som egner seg godt i UMO og KTP.

Beskrivelse av primær Korttidspost pasient (A kategori):

Pasienter med enkle, avklarte lidelser med forventet kort liggetid. Se Vedlegg 1. Eksempler på pasientgrupper som egner seg godt i UMO og KTP.

Beskrivelse av primær Akuttpost-pasient (A kategori):

Bevisstløse pasienter hvor det er sterk mistanke om rusintoks og ikke mistanke om anna alvorleg somatisk sjukdom/skade.

Pasienter som har fått motgift prehospitalt.

Mistanke om rusutløste psykoser hvor pasienten frivillig går med på innleggelse på Akuttposten.

Abstinens hvor det er behov for behandling og overvåkning.

Pasienter som grunnet rusinntak har behov for medisinsk overvåking.

Pasienter som av medisinske grunner trenger øyeblikkelig hjelp forløp innen avrusning og stabilisering. Disse pasientene skal i forkant av innleggelsen drøftes med vakthavende lege på Akuttposten.

Pasienter med medikamentintoksikasjon som ikkje krever overvåking på MIO (Medisinsk intensiv overvåkning). Dersom pasienten må ventrikkelskylles, gjøres dette i Akutt mottak før pasienten blir sendt videre til Akuttposten.

Beskrivelse av generell pasient som får god utredning og behandling i UMO eller på Korttidspost eller på Fagspesifikk avdeling (B kategori):

Pasienter med vanlige tilstander der det ikke er behov for avansert fagspesifikk utredning eller behandling.

Avansert fagspesifikk: Pasienter som har behov for kontinuerlig overvåkning, organstøttende behandling (vasopressor-/inotrop behandling, CPAP/BIPAP/respirator, dialyse mv) eller annen avansert fagspesifikk behandling, skal ikke til UMO eller KTP. Unntaket er pasienter med brystsmerter der overvåking med telemetri er tilstrekkelig, se Kriterier og rutiner for innleggelse av pasienter i Utredningsmottak (UMO) og Kortidsposten (KTP)

Beskrivelse av pasienter som skal gå til fagspesifikk avdeling og kun unntaksvis gå til UMO/KTP (C kategori):

Pasienter med intensiv/overvåkingsbehov skal gå til avdeling med kapasitet og kompetanse i slik behandling/overvåking.

Pasienter som overflyttes fra andre sykehus skal til fagspesifikk avdeling som har avtalt overflytting.

Pasienter som innlegges på grunn av fagspesifikke, sjeldne, alvorlige sykdommer skal gå til avdeling med høyest kompetanse på den aktuelle tilstanden.

Pasienter med post-operative komplikasjoner og/eller langvarige/kroniske/alvorlige sykdommer, skal innlegges i Fagspesifikk avdeling når innleggelsen skyldes grunnsykdommen eller en alvorlig forverring av grunnsykdommen.

Se Oversikt over pasientgrupper som skal til fagspesifikk avdeling og kun unntaksvis plasseres på UMO/KTP (C kategori).

Referanser

Interne referanser

1.2.3-24	Pasientgrupper som egner seg godt i Korttidsposten og/eller Utgreiingsmottak
1.2.3-25	Oversikt over pasientgrupper som skal til fagspesifikk avdeling og kun unntaksvis plasseres på UMO/KTP (C kategori)
16.2.1-18	Kriterier og rutiner for innleggelse av pasienter i Utredningsmottak (UMO) og Kortidsposten (KTP)

Endringer siden forrige versjon

[]